Glóriako funikularraren istripua (2025)

Lisboako Glóriako funikular ezagunean hamasei pertsona hil ziren eta 22 larri zauritu, bederatzi larri, 2025eko irailaren 3an, gertatutako istripu larrian. Funikularrak irauli egin zuen.

Gloriako Igogailua du izena funikularrak, eta Portugalgo hiriburuko nagusietako bat da. Lekuko baten arabera, 43 pertsona inguru zeuden barruan eta inguruan, gehienak herrialde desberdinetako turistak. Portugalgo Gobernuak dolu eguna izendatu zuen irailaren 4a.

 Gertakariak 
Efe albiste agentziaren arabera, errailetatik atera eta irauli egin zen. Ondorioz, sabaia erabat zanpatuta geratu zen. Etxerantz zihoan langile batek Eferi adierazi zion funikularra ez zela ohiko abiaduran jaisten ari: «Buelta eman eta korrika egiteko astia izan dugu soilik». Bagoia bihurgune batean atera zen errailetatik, eta eraikin bat jo ondoren irauli zen. «Burrunba izugarria» izan zen, lekukoen arabera, eta funikularra «erabat txikituta» geratu zen. 

Funikularraren egiturako segurtasun-kable bat askatu zen, eta 1 zenbakiko bagoia errailetatik atera eta aldapan behera abiatu zen ziztu bizian. Azkenean, Glóriako galtzadaren bihurgunean zegoen eraikinaren aurka talka egin zuen; bestalde, 2 zenbakiko bagoia, beheko posizioan geldirik zegoena, Praça dos Restauradores ondoan, metro bat inguru erori zen, eta barandan harrapatuta geratu zen erreiaren beheko mugan, errailetik atera gabe.

Funikular barruan zihoazten pertsonekin batera inguruan zeuden oinezkoek ere pairatu zuten istripua.

 Funikularra 
Bi bagoi dituen Gloriako funikularra 1885ean inauguratu zuten, eta Restauradores plaza eta Goiko Auzoa lotzen ditu; azken horretatik gertu Alcantarako San Pedro begiralekua dagoenez, oso ohikoa dute turistek.

Lisboako udal garraioa kudeatzen duen enpresak, Carrisek, adierazi zuen Gloriako funikularrak azterketa guztiak gaindituak zituela. Azaldu zuen lau urtean behin aztertzen dutela, eta azken aldiz 2022an egin ziotela azterketa. Gainera, azterketa artean konponketak egiteko beste bat egiten dutela gaineratu zuen, eta hori iaz egin ziotela. «Eguneroko, asteroko eta hileroko mantentze programa guztiak bete dira», nabarmendu zuen. Zer gertatu den jakiteko ikertzeko eskatu du Portugalgo Fiskaltzak.

Funikularra 2018an deskarrilatu zen azken aldia. 2002an monumentu nazional gisa sailkatu zuten.

 Erreferentziak 

 Kanpo estekak 

Kategoria:2025 Portugalen
Kategoria:2025eko hondamendiak
Kategoria:Tren istripuak
Kategoria:Lisboako historia